**FOND ZA ZDRAVSTVENO OSIGURANJE CRNE GORE**

Na osnovu člana 75 i 76 Zakona o obaveznom zdravstvenom osiguranju („Sl. list CG“, br. 145/21 i 48/24) i Odluke o mreži zdravstvenih ustanova („Sl. list CG“ br. 84/21, 12/23 i 49/23) upućuje:

**JAVNI POZIV**

**apotekama čiji je osnivač pravno ili fizičko lice za  dostavlјanje ponuda radi zaklјučivanja ugovora za obezbjeđivanje i izdavanje lјekova na recept**

Pozivaju se apoteke čiji je osnivač pravno ili fizičko lice (u dalјem tekstu: *apoteke*), da dostave ponude za zaklјučivanje ugovora sa Fondom za zdravstveno osiguranje (u dalјem tekstu: *Fond*) za obezbjeđivanje i izdavanje lјekova na recept osiguranim licima Fonda, na teritoriji Crne Gore.

Predmet Javnog poziva je obezbjeđivanje i izdavanje lјekova na recept osiguranim licima u skladu sa Odlukom o utvrđivanju osnovne i doplatne liste lјekova („Sl. list  CG“ br. 61/25), izuzev:

* lјekova koji sadrže droge i psihotropne supstance,
* lјekova čiji je režim propisivanja i primjene „**RK**“- (lijek se primjenjuje na osnovu recepta izabranog doktora, propisanog na osnovu mišlјenja konzilijuma doktora odgovarajućih specijalnosti Kliničkog centra Crne Gore i mišlјenja Fonda za zdravstveno osiguranje Crne Gore),
* ljekova sa direktnim djelovanjem na viruse ATC-grupa J05 čiji je režim propisivanja i primjene „**RK\***“ (lijek se primjenjuje na osnovu recepta izabranog doktora i propisanog na osnovu mišlјenja konzilijuma doktora odgovarajućih specijalnosti Kliničkog centra Crne Gore),
* lјekova čiji je režim propisivanja i primjene „**K**” - ( lijek odobrava komisija Ministarstva zdravlјa) i
* ljekova koji se osiguranom licu odobravaju u skladu sa članom 22 Zakona o obaveznom zdravstvenom osiguranju („Sl. list CG“ br. 145/21 I 48/24).

Ponuda na javni poziv treba da sadrži kompletan asortiman lјekova iz predmeta Javnog poziva.

Pravo učestvovanja na Javni poziv imaju apoteke, osnovane i organizovane u skladu sa važećim zakonskim i podzakonskim propisima.

Uz prijavu na javni poziv treba dostaviti:

**I**

1. Rješenje Ministarstva zdravlja o ispunjavanju propisanih uslova u pogledu prostora, kadra i medicinsko-tehničke opreme, u skladu sa Zakonom o zdravstvenoj zaštiti („Sl. list CG“ br. 03/16, 39/16, 2/17, 44/18, 24/19, 82/20, 08/21, 03/23, 48/24, 77/24 i 84/24);
2. Rješenje o registraciji i izvod iz Centralnog registra privrednih subjekata;
3. Rješenje o poreskoj registraciji - PIB broj;
4. Uvjerenje nadležnog poreskog organa o izmirenim poreskim i obavezama po osnovu doprinosa za socijalno osiguranje, zaključno sa 31.05.2025. godine;
5. Dokaz za farmaceutski kadar:
   * za farmaceuta: licenca Farmaceutske komore Crne Gore i ugovor o radu za puno radno vrijeme na neodređeno vrijeme ili ugovor o radu na određeno vrijeme - najkraće 12 mjeseci,
   * za farmaceutskog tehničara: diplomu o stečenom stručnom zvanju i uvjerenje o položenom stručnom ispitu i
   * dokaz da su farmaceut i farmaceutski tehničar osigurani u ustanovi koja se prijavljuje na javni poziv

**II**

1. Prijava na javni poziv;
2. Izjavu o prihvatanju cijena, sa rokom plaćanja do 60 dana od dana ispostavlјanja fakture (Obrazac br. 1);
3. Izjavu o dostupnom pružanju usluga izdavanja lјekova (Obrazac br.2);
4. Izjavu o prihvatanju tehničkih uslova za uklјučivanje privatnih apoteka u integralni zdravstveni informacioni sistem (Obrazac br. 3);
5. Izjavu o prihvatanju dostavlјanja podataka o zalihama svih lјekova za koje vrši promet na malo, putem posebnog WebService-a (Obrazac br. 4);
6. Upitnik o podacima za zdravstvenu ustanovu - apoteku i
7. Upitnik o podacima za farmaceutski kadar.

Dokumentacija pod tačkom **I** treba da bude dostavlјena u originalu ili ovjerenom prepisu.

Ponuđači podnose pojedinačne ponude za svaku apoteku.

Ponuđači čiji su osnivači pravna ili fizička lica mogu dostaviti ponudu najviše za **1 (jednu)** apoteku, za svaku opštinu na teritoriji Crne Gore.

U slučaju da ponuđač dostavi veći broj pojedinačnih ponuda prednost ima ponuda koja je ranije zaprimlјena.

U slučaju da ponuđač dostavi veći broj ponuda u istoj koverti prednost ima prva ispravna ponuda koja se po redosledu nalazi u koverti.

Dokumentaciju pod tačkom **II** čine obrasci Fonda, koje zainteresovane apoteke treba da popune, ovjere pečatom apoteke i potpisom ovlašćenog lica.

Ponudbenu dokumentaciju zainteresovane apoteke mogu preuzeti na internet stranici Fonda [www.fzocg.me](http://www.fzocg.me) od dana objavljivanja javnog poziva:

Prijave na javni poziv sa traženom dokumentacijom dostavljaju se do 19.09.2025. godine, lično ili preporučenom poštom u zatvorenoj koverti na adresu:

**FOND ZA ZDRAVSTVENO OSIGURANJE CRNE GORE**

ul. Vaka Đurovića bb 81 000  Podgorica,

sa naznakom: **„Prijava na javni poziv za zaključivanje ugovora  - ne otvarati“**

Neblagovremene ponude se neće razmatrati.

Dodatne informacije ponuđač može dobiti na tel: 020/404-115, 020/404-176

ili *email:* ugovori@fzocg.me